|  |  |  |  |
| --- | --- | --- | --- |
|

|  |  |
| --- | --- |
|  |  |

Arbejdsproces for behandlende afdeling ved henvisning til højt specialiseret behandling i udlandet. |  |

Ved henvisninger til højt specialiseret behandling i udlandet, skal I sende jeres ansøgninger til

EUBenkeltsager@sst.dk

For oplysning om kriterier, der skal opfyldes og hvad henvisningen skal indeholde, henvises til tjeklisten. Husk at beskrive hvilken specifik behandling, der ønskes.

Arbejdsprocessen og jeres opgaver undervejs:

1. Før henvisningen sendes, skal I have undersøgt hvilket hospital i udlandet, som udfører behandlingen.
2. Indsend henvisningen til SST og afvent svar.
3. Hvis henvisningen godkendes, modtager I en forhåndsgodkendelse. Denne giver grønt lys til at I nu skal tage kontakt til afdelingen i udlandet og lave den endelige behandlingsaftale, herunder præcis hvor og hvornår patienten kan modtages.
4. Forhold jer til, om patienten skal ledsages af evt. pårørende eller have fagligt følge, skal have tolk mm og skriv dette i journalen. Vi opfordrer jer til at tage kontakt til rejsekontoret i patientens hjemregion og oplyse dette, da det vil lette rejsekontorets proces med planlægningen af den endelige rejse senere. Rejsekontoret har også fået forhåndsgodkendelsen fra SST, så de er forberedt på den kommende opgave.
5. Når behandlingsaftalen er på plads, send da følgende informationer til SST:
* Adresse på det udenlandske sygehus
* Afdelingsnavn på det udenlandske sygehus
* Navn og e-mail til en kontaktperson på det udenlandske sygehus (en let tilgængelig person, eks. en sekretær)
* Patientens mødedato\*

Informationerne er nødvendige, for at kautionen kan udfyldes. Afvent indtil I hører mere fra SST

1. I modtager en mail med den endelige kaution. SST sender også den endelige kaution til rejsekontoret i patientens hjemregion, så de endeligt kan planlægge rejsen.

(Patienten tilsendes kautionen fra SST i fysisk udgave, som patienten skal medbringe og aflevere til afdelingen i udlandet.)

\*Undtagelse: Skal behandlingen foretages på et hospital i Sverige, laves kautionen fra d.d. når henvisningen godkendes så her springes forhåndsgodkendelsen over. Dette skyldes de svenske regler, som tilsiger, at behandlingstid først fastlægges når endelig kaution er modtaget. Kaution gives til maksimalt 12 måneder.

Vær opmærksom på, at I under hele forløbet er behandlingsansvarlige, også i forløbet efter patienten er færdigbehandlet i udlandet.

Den højt specialiserede udlandsbehandling er beskrevet i bekendtgørelse om ret til sygehusbehandling [Bekendtgørelse om ret til sygehusbehandling m.v. (retsinformation.dk)](https://www.retsinformation.dk/eli/lta/2019/657) Kap. 5 § 26.